CELEX: 62010CN0144
Language: da
Date: 2010-03-18 00:00:00
Title: Sag C-144/10: Anmodning om præjudiciel afgørelse indgivet af Kammergericht Berlin (Tyskland) den 18. marts 2010 – Berliner Verkehrsbetriebe (BVG), Anstalt des öffentlichen Rechts mod JPMorgan Chase Bank N.A., Frankfurt Branch

5.6.2010   
            
            
               DA
            
            
               Den Europæiske Unions Tidende
            
            
               C 148/17
            
         Anmodning om præjudiciel afgørelse indgivet af Kammergericht Berlin (Tyskland) den 18. marts 2010 — Berliner Verkehrsbetriebe (BVG), Anstalt des öffentlichen Rechts mod JPMorgan Chase Bank N.A., Frankfurt Branch
   (Sag C-144/10)
   2010/C 148/26
   Processprog: tysk
   
      Den forelæggende ret
   
   Kammergericht Berlin
   
      Parter i hovedsagen
   
   
      Sagsøger: Berliner Verkehrsbetriebe (BVG), Anstalt des öffentlichen Rechts
   
      Sagsøgt: JPMorgan Chase Bank N.A., Frankfurt Branch
   
      Præjudicielle spørgsmål
   
   
               1)
            
            
               Omfatter anvendelsesområdet for artikel 22, nr. 2), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (1) (herefter »forordning nr. 44/2001«) også tvister, hvor et selskab eller en juridisk person modsætter sig et krav, der er gjort gældende over for dette selskab eller denne juridiske person i forbindelse med en retlig transaktion, med henvisning til, at de beslutninger, der blev truffet af dets eller dens egne organer med henblik på gennemførelsen af den retlige transaktion, er ugyldige som følge af tilsidesættelse af selskabets eller personens egne vedtægter?
            
         
               2)
            
            
               Såfremt spørgsmål 1) besvares bekræftende: skal artikel 22, nr. 2), i forordning nr. 44/2001 også anvendes på offentligretlige juridiske personer, hvis spørgsmålet om gyldigheden af deres organers afgørelser skal prøves af civile domstole?
            
         
               3)
            
            
               Såfremt spørgsmål 2) besvares bekræftende: har retterne i den medlemsstat, hvorved sagen er anlagt senere, pligt til i medfør af artikel 27 i forordning nr. 44/2001 at udsætte sagen, selv hvis det gøres gældende, at en afgørelse, der er truffet af en parts organ, er ugyldig i henhold til dets vedtægter, hvorfor en værnetingsaftale ligeledes er ugyldig?
            
         
      (1)  EFT L 12, s. 1.